b'\n_START_ARTICLE_\nVersalio sutartis\n_START_SECTION_\nDalyvaujan\xc4\x8di\xc5\xb3 \xc5\xa1ali\xc5\xb3 tikslai\n_START_PARAGRAPH_\nI\xc5\xa1 prad\xc5\xbei\xc5\xb3 taikos meto s\xc4\x85lygos buvo paliktos nuspr\xc4\x99sti "De\xc5\xa1imties tarybai" (po du delegatus i\xc5\xa1 Britanijos, Pranc\xc5\xabzijos, Jungtini\xc5\xb3 Amerikos Valstij\xc5\xb3, Italijos ir Japonijos). Ta\xc4\x8diau \xc5\xa1i taryba buvo netrukus pakeista \xc4\xaf "Penki\xc5\xb3 taryb\xc4\x85", kuri\xc4\x85 sudar\xc4\x97 kiekvienos \xc5\xa1alies u\xc5\xbesienio reikal\xc5\xb3 ministrai. Tuo tarpu Pranc\xc5\xabzijos ministras pirmininkas France Georges Clemenceau, Italijos ministras pirmininkas Vittorie Emanuele Orlando, Jungtin\xc4\x97s Karalyst\xc4\x97s ministras pirmininkas David Lloyd George ir Jungtini\xc5\xb3 Amerikos Valstij\xc5\xb3 prezidentas Woodrow Wilson sudar\xc4\x97 "Did\xc4\xafj\xc4\xaf ketvert\xc4\x85". \xc5\xa0ie keturi vyrai susitiko i\xc5\xa1 viso 145-iose u\xc5\xbedarose diskusijoje, per kurias sutar\xc4\x97 visus svarbiausius sprendimus. Ma\xc5\xbeiau \xc4\xaftakos tur\xc4\x97jusios valstyb\xc4\x97s susitikdavo savaitin\xc4\x97se "Plenarin\xc4\x97se konferencijose", kuriose diskutavo apie problemas, ta\xc4\x8diau nepri\xc4\x97m\xc4\x97 joki\xc5\xb3 potvarki\xc5\xb3. Konferencij\xc5\xb3 dalyviai sudar\xc4\x97 tarpusavyje apie 50 komisij\xc5\xb3, patardavusiomis sutarties s\xc4\x85lyg\xc5\xb3 klausimais.\n_START_SECTION_\nSudarymo eiga\n_START_PARAGRAPH_\n1919 m. sausio 18 d. \xc4\xaf Versal\xc4\xaf susirinko s\xc4\x85jungininkai aptarti taikos sutarties. Vokietija buvo pakviesta tik 1919 m. baland\xc5\xbeio 18 d.\n_START_SECTION_\nSutarties esm\xc4\x97\n_START_PARAGRAPH_\n1919 m. bir\xc5\xbeelio 28 d. Versalyje Vokietija pasira\xc5\xa1\xc4\x97 taikos sutart\xc4\xaf su s\xc4\x85jungininkais. Taikos sutartimi Pranc\xc5\xabzija gavo Elzas\xc4\x85 ir Lotaringij\xc4\x85 1870 met\xc5\xb3 sienose, Belgija \xe2\x80\x93 Malmedi, Morene ir Eupenio apskritis, Lenkija \xe2\x80\x93 Poznan\xc4\x97s provincij\xc4\x85, beveik vis\xc4\x85 Vakar\xc5\xb3 Pr\xc5\xabsij\xc4\x85, Pomeranijos dal\xc4\xaf su i\xc5\xa1\xc4\x97jimu \xc4\xaf Baltijos j\xc5\xabr\xc4\x85. Dancigas paskelbtas nepriklausomu \xe2\x80\x9elaisvu miestu\xe2\x80\x9c, saugomu Taut\xc5\xb3 S\xc4\x85jungos._NEWLINE_\xc5\xa0l\xc4\x97zvigo, Ryt\xc5\xb3 Pr\xc5\xabsijos pietin\xc4\x97s dalies ir Auk\xc5\xa1tutin\xc4\x97s Silezijos priklausomyb\xc4\x97 i\xc5\xa1spr\xc4\x99sta 1920 vasario m\xc4\x97n. ir 1921 kovo m\xc4\x97n. plebiscito b\xc5\xabdu. D\xc4\x97l plebiscit\xc5\xb3 \xc5\xa0l\xc4\x97zvigo \xc5\xa1iaurin\xc4\x97 dalis atiteko Danijai, beveik visa Auk\xc5\xa1tutin\xc4\x97 Silezija \xe2\x80\x93 Lenkijai, Rytin\xc4\x97 Pr\xc5\xabsijos dalis (Memelio miestas su apylink\xc4\x97mis) perduotas Antant\xc4\x97s tarybai, o v\xc4\x97liau, 1923 m. vasario m\xc4\x97n., prijungtas prie Lietuvos._NEWLINE_Saro sritis atiteko Taut\xc5\xb3 Lygai 15 met\xc5\xb3 laikotarpiui su angli\xc5\xb3 kasykl\xc5\xb3 perdavimu Pranc\xc5\xabzijai. 1935 m. sausio m\xc4\x97n., atlikus Saro srityje referendum\xc4\x85, 93\xc2\xa0% balsavusi\xc5\xb3 pasisak\xc4\x97 u\xc5\xbe prijungim\xc4\x85 prie Vokietijos.'